Dalgħodu b'titjira diretta lejn Pariġi, grupp ta' immigranti ġew irrilokati minn pajjiżna lejn Franza. Qal dan fuq Twitter, il-Prim Ministru Robert Abela. F'ritratti ppubblikati deher numru mdaqqas ta' immigranti fl-ajruport sejrin lejn Franza. Il-Prim Ministru saħaq li dawn l-immigranti ġew rilokati wara ftehim bejn Malta u Franza, maħsub sabiex inaqqas mill-piż tal-immigrazzjoni fuq pajjiżna. Tenna li l-awtoritajiet Maltin se jibqgħu jaħdmu biex mijiet ta' immigranti oħra jkunu trasferiti lejn stati membri oħra tal-Unjoni Ewropea fil-ġimgħat u x-xhur li ġejjin.